钦定古今图书集成/明伦汇编/官常典/第744卷 > 詹之奎
## 钦定古今图书集成/明伦汇编/官常典/第744卷 > 詹之奎

按《商城县志》：之奎少有膂力，慷慨豪放。流寇陷城，官
吏栖章山寨避乱，以之奎技勇过人，依为保障。贼数
攻山堡，一人率御敌，杀伤甚众。贼忿恨，设计先伏兵
于险，令胁从乡民诱之至险，发伏被擒。贼惜其勇，挟
之使从。之奎曰：“死贼独不思杀汝者，宁肯从汝耶？”大
骂不已，贼怒，缚于树，乱箭射死。